# Bibliotekssystemerne i AU Library

DL, EBE, LN 10.4.2014/ln

**Baggrund**

Modellen for det nuværende bibliotekssystem for SB og AU er udviklet i perioden fra år 2000 til i dag.

Mange biblioteker, der er kommet ind i fællessystemet, senest i forbindelse med etableringen af AU Library, har oplevet det samlede system som værende temmelig komplekst, især i forhold til tidligere, hvor de har arbejdet i egne, lokalt kontrollerede systemer.

Kompleksitet kan desværre ikke undgås, når ca. 20 biblioteksenheder hos SB, AU og Universitetshospitalet har katalogdata, beholdninger og brugere registreret i ét system.

Beslutning om at skelne systemmæssigt mellem fysiske og elektroniske ressourcer, men gøre dem søgbare i én fælles søgegrænseflade (i dag Search), blev truffet af SB, på basis af mulighederne i de systemer, som var til rådighed på det tidspunkt. Denne løsning blev konfirmeret i rammeaftalen om fælles bibliotekssystemdrift mellem AU og SB.

På vejen hen imod etableringen af AU Library er der truffet yderligere beslutninger på ledelsesniveau, der beskriver hvordan det egentlige bibliotekssystem (Alephsystemet) ønskes anvendt i sammenhæng med andre systemer.

Beslutninger vedr. opsætningen af Alephsystemet og samspillet med Search er i vidt omfang truffet på basis af omfattende diskussioner mellem SB og AU's biblioteker (se også pkt. 3 nedenfor).

**Hovedpunkterne**

1. Forskellig håndtering af materialer i hhv fysisk form og i e-form
   1. *Fysiske materialer* (herunder alle udlånsmaterialer) er registreret og ekspederes i Aleph-systemet, med følgende undtagelser:
      1. E-sag: Materialer, der ikke (eller kun vanskeligt) kan ekspederes i Aleph, ekspederes i et særskilt ekspeditionssystem Esag. Dette drejer sig bl.a. om artikler og fjernlån.
      2. Nogle services i fællessystemet understøttes slet ikke af Aleph, f.eks. afhentningsnumre for materialer, der er klar til afhentning på de enkelte betjeningssteder. Derfor har det været nødvendigt at bygge ekstra services og systemer til at håndtere dette.
   2. *Elektroniske materialer* (både licensbelagte og frie):
      1. Data for e-bøger og e-tidsskrifttitler registreres i SB's ERMS (Electronic-Resource-Management-System fra Serials Solutions) og lagres og søges i Search.
      2. Data for artikelposter fra Summon kan søges i Search, men data må ikke opbevares lokalt.
      3. De såkaldt høstede metadata: Artikeldata fra DBC, Pure m.fl.
      4. Undtagelse: elektroniske materialer, der ikke kan vedligeholdes som pkt.1bi, fx fortrolige specialer og elektroniske ressourcer, hvortil der ikke umiddelbart kan købes metadata, registreres fortsat i Alephsystemet.

Som konsekvens af ovenstående er det i praksis umuligt at lave en medarbejderadgang, hvor man kun ser ét system og én grænseflade. Citrixadgangen må derfor i praksis betragtes som den samlede adgang til de applikationer, der til sammen udgør ”bibliotekssystemet”.

1. Den fælles brugerbase

Identificerer alle brugere, som ønsker at låne materialer og/eller få adgang til de elektroniske ressourcer, MyPrint mv. Brugerbasen indeholder brugere med tilknytning til AU, men også øvrige personlige og institutionelle brugere. Basen vedligeholdes uden for Aleph, bla. for at opnå en bedre integration med AU’s studenter- og stabsmatrikler, samt andre eksterne autentifikationsservices, såsomWAYF, CPR og NemID.

1. Fælles låneregler, fælles katalogposter

Ved skiftet fra Horizon til Aleph blev der i regi af det daværende biblioteksudvalg for AU vedtaget fælles principper for lån og bestillinger af materialerne i de deltagende biblioteker, herunder vedtagelse af hovedprincippet om at *alle udlånsmaterialer er tilgængelige for alle brugere for udlån og bestilling til afhentning på et afhentningssted valgt af brugeren blandt de deltagende biblioteker*.

* 1. Flere bibliotekers beholdning af en given publikation samles så vidt muligt på én og samme katalogpost, således at alle eksemplarer indgår i en fælles pulje til systemstyret opfyldelse af bestillinger og reservationer.
  2. En katalogpost er en fælles ressource for alle betjeningssteder, der har beholdning på posten.
     1. Eksemplarposter: for hvert fysisk eksemplar oprettes en post, der bl.a. afspejler ejerforhold, adgangsmuligheder m.m. Af systemtekniske grunde er det nødvendigt at oprette en eksemplarpost for elektroniske materialer, der kun kan vedligeholdes i Alephsystemet.
     2. HOL-poster: der er lavet en mulighed for at det enkelte betjeningssted kan oprette sin egen såkaldte HOL-post, hvor man lokalt kan vedligeholde felter, der kun er lokalt relevante og dermed sikre dem mod utilsigtet overskrivning/sletning.
  3. En katalogpost uden beholdning er meningsløs, da det kun er via eksemplarposten, at det fremgår, hvem der ejer et givet materiale og hvordan man får adgang til det. Ved import af katalogposter, hvor der har været leveret ufuldstændige beholdningsoplysninger og ved andre større datakonverteringer, fx i forbindelse med systemskifte, er der dog opstået et antal herreløse katalogposter, som SB arbejder på at kunne fjerne maskinelt.